Anul XIII. No. 16. 17 lanuarie 1910. 


tul 


AA auzi, Pi esa, e d Oe aie a ap W 
PA AAAA NM ATN A A pi si ; m da ih "i 
ÎN ig fa KS a, II p ifi TA (A i (4 AR 4, (4 

A 


7 Wal KA lA FA i) NS $ O a A, W | ia KON A 


s Dd pt 
a, rli 


REVISTA RPILARA 


Apare în fiecare Duminecă 


COMITETUL DE REDACŢIE: 
ION KALINDERU 


P. Gârboviceanu| P. Dulfu 

G. Coşbuc V. S. Moga. 
G-l P.V. Năsturel) N, Nicolaescu 
Gh. Adamescu | Gr. Teodossiu 
I. Otescu | C, C. P.-Taşcă 


Redacţia şi Administra WWW+dacoremanica.ro. 9.—Bucureşti. 26.103. 


i 
ix 
A 


39 


EA 


IS 


£ 
i 
ZA 
X 


3 


& 


a 


3 


Ia aa E la audi 


Anul XIII. No. 16 17 ianuarie 1910. 


ALBINA f 


Revistă Enciclopedică Populară 


Abonamentul în țară pe an lei 5 | Abonam. în străinătate pean lei 8 
Ae n » peluni, | Un aunar e. e 45 bani. 
Pentru anuneiuri ! leu linia Miea publicitate, 5 bani euvântui, 
Manuscripteie nepublicate se ard. 


SUMARUL: 


G. Cosbuc, Sărbători fără de rost (II). ~ 

Artur Gorovei, Legite țării: Despre uzufruct. 

Dr. Lux, Congresul împotriva băuturilor spirtoase în Petersburg. 
Maria Beiu-Paladi, Izvor de fericire. (Urmare). 


DIN LITERATURA ROMÂNĂ: 
G. Asachi, Asinul şi hoţii. (Cu ilustrație). 
FELURIMI: 
Copiii Francezilor.— Bananele. 
DIN ZIARE ŞI REVISTE: 
Cum se cunoaște un cal orb. 
ILUSTRAȚIUNI AFARĂ DIN TEXT: 


le 


; 


4 


AL 

Biserica Curţii din Doiceşti.— Ruinile împrejmuirii Curţii din 

MUZICĂ : 

Liturgia corurilor sătești: 1) Sfinte Dumnezeule!... 2) Mărire 
Tatălui..... 3) Aliluia!.. 4) Mărire... 5) Imnul heruvimic... 6) Ca ! 
cei ce pre Împăratul..... 

Muzica de G. Popescu-Brănești. 

SUPLEMENT: 
dela 17 Ianuarie 1910. 


Doiceşti.— Altă vedere a bisericii Curţii din Doiceşti. 
PAGINA GLUMEAȚĂ.: 
Stan Pățitul, Poveste chinezească. (Cu 8 îlustrațiuni). 


X 
Buletinul activităţii sociale a preoților şi învăţătorilor No. 14 
D 
Q 


www.dacoromanica.ro 


Sărbători fără de rost. 


IL). 


€y) poi, ştii mai bine decât mine că sunt săr- 
Å A bători băbeşti cari se ţin lanţ, câte trei 
şi patru zile și săptămână încheiată. Ade- 
vărat că le ţin aproape numai femeile, la 
lucrul lor de casă, mai rar la lucrul de pe câmp. 
Dar le ţin şi bărbaţi destui, după locuri. 

Ui'te, o săptămână întreagă fără nici un îel de 
lucru a femeilor e cea dintâi din Postul-mare, a 
Sân-Toaderilor. Aceşti Toaderi nu mai ştie nici 
mama pădurii câţi sunt, că unul dintre ei îi pune, 
altul îi scoate, altul e schiop, atâta e ştiut că acel 
ce cade Sâmbătă e Sân-Toaderul cel mare. In de- 
obşte ţin de Marţi până Marţi. Altă săptămână de 
nelucru e a patimilor, alta e săptămâna luminată, 
deci două săptămâni una după alta, vreme pier- 
dută. 

Acum aici, fireşte, le dau răgaz şi sfintele săr- 
bători ale Paştilor. Dar ce răgaz le dau Filipii de 
toamnă, cu 3, ori 4 ori 5 zile de nelucru, cu pe 
de-asupra o lăsată a secului? Dar Filipii de iarnă 
și Circovii şi Antanasiile, toate una după alta, cu 
puţin răstimp? Și alte sărbători îngrămădite pe 
lângă Sf. Ilie, cu Pălie, Pintilie, şi Anafoca și Ma- 
rina? 

Apoi sunt sărbători, cari se țin lanţ într'aliel. 
Așă sunt Marţile rele, ori Joile rele, ori Joile mari, 
de după Paști. Vinerea nu lucreuză femeile dela 
țară cât e anul, aşă că pentru femeile noastre Du- 
mineca e de prisos ca sărbătoare, căci adevărata 
zi a Domnului peste săptămână pentru ele e Vine- 


(1) Vezi No. 12—13. 

rea. Altele apoi să leagă, cine ştie pentru ce, să nu 
lucreze toate Lunile de peste an, ori Miercurile. 

E adânc greşită şi credinţa asta că Dumnezeu 
ca să-ţi împlinească o dorinţă, îţi cere să dormi 
toate Mierecurile dintr'un an. El ne cere muncă, nu 
hoinăreală, că de ne-a poruncit să ţinem sărbăto- 
rile bisericii n'a făcut-o pentru trândăvia noastră, 
ci ca să mergem la biserică şi să ne vedem şi de 
suflet măcar la zile mari, iar pentru odihnă ne-a 
orânduit Dumineca. Ce să-i placă Lui şederea pe 
prispă ori după cuptor atâtea Miercuri ori atâtea 
Vineri? 

Știu, ce răspund ele. Nu lui Dumnezeu îi plac 
acestea, ci sfintelor. Bătăioase mai sunt sfintele 
acestea, când lucrezi în ziua lor! Sfintei Luni nu-i 
place să torci, Sfintei Marţi să coşi, Sfintei Mier- 
curi să ţeşi, Sfintei Joi să croeșşti, Sfintei Vineri 
nu-i place nimic pe lume numai să şezi cu mâinile 
în sân și să te uiţi în sus pe coş, Sfintei Sâmbete 
nu-i place să speli rute. Şi așă fiecare zi cu lucru- 
rile ei oprite, nu cu unul ci cu o sută; nu dă voe 
«Sfânta zi de astăzi» să te gândeşti de loc la sfânta 
zi de mâne, numai biata Duminecă e îngăduitoare, 
căci ea e a lui Dumnezeu şi Dumnezeu ştie că ai copii 
şi bărbat şi trebue să mai pui mâna pe ac pentru 
ei şi să faci câte cevă. 

E poznașe credinţa asta ca o zi e rea de foc, 
alta de apă, a treia de pagubă, a patra de ploi şi 
secetă, și aşà mai încolo — par'că n'ar fi toate zi- 
lele ale aceluiaș Dumnezeu — și de aceea fiecare e 
«rea» de anumite lucruri. Asta de o parte face că 
țărancele au capul plin ca un mușuroiu de furnici 
de lucrurile pe cari pot să le facă ori nu în ziua 
cutare, toate categorisite tfrumuşel, şi categoriseala 
a mers așă departe că e regulamentat în ce zi 
nu e bine să pui cloşcă ori să culegi surcele. Și 
pe deasupra să mai încurcă cu lună nouă și ve- 
che. Acum, la ce sunt bune comediile acestea? De 
altă parte, ele stânjenese lucrul, căci îl fac în răstim- 
puri; țesutul trebue întrerupt în ziua cutare şi cu- 
tare, căci nu e bine să ţeși; ai început să coși o 

cămașă, trebue să faci popas în ziua cutare şi cu- 
tare, că nu e bine să coşi. Apoi aşă se face, pe 
une locuri, că pentru câţivă coţi de 'urzeală: 


Pusei pânza când da frunza 
Şi-o gătii la Sân-Văsii. 


Pe une locuri, zic; că ne-a ferit Dumnezeu să fie 
pretutindeni aşă. Şi apoi şi într’ acelaș sat sunt 
temei de toată mâna, unele mai harnice, altele mai 
leneşe, unele mai sperioase, altele mai cu inimă. 
Că, la urmă, pe lângă superstiție, boala cea mare 
e tot lenea. 

G. Coșbuc. 


- i . 
RI ic ra 


LEGILE JĂRII. 


Despre uzufruct sau folosința de un lucru al altuia, 


#7 ineva poate să aibă folosința unui lucru asupra că- 

E reia altă persoană are dreptul de proprietate. De pildă, 

j; tin o moşie în arendă. Moşia nu-ia mea, dar eu mă 
folosesc de tot ceea ce se poate scoate din un pământ 
plătind propietarului ei o sumă de bani, care se 
cheamă arendă. Dreptul meu de folosinţă ca arendas, 

asupra acestei moşii, izvorăşte dintr'un contract, şi despre 
contracte avem să vorbim mai târziu' Cinevă, însă, poate 
să aibă folosinţa acelei moşii a altuia în puterea unui drept, 
care se mai numeşte drept real. Aşă o persoană, face un 
testament prin care hotărăşte ca Ion, cât va fi în viaţă, să 
se folosească de veniturile moşiei lui, care după moartea 
lui Ion să rămâe proprietatea deplină a lui Vasile. In aseme- 
nea caz, Ion care se numeşte uzufructuar, are uzufructul mo- 
şiei lui Vasile care este adevăratul proprietar, sau, cum se 
zice în legi: are nuda proprietate. 

După lege sunt trei soiuri de drepturi reale de folosinţă 
asupra lucrului altuia: uzufructul, uzagiul şi locuința, cari 
se mai numesc şi servituți personale. 

Cinevă poate să aibă uzufruetul asupra oricărui fel de bu- 
nuri, mobile şi imobile de care ne putem servi fără a le con- 
sumă sau înstrăină. Aşă, nu aş puteă să am uzufruetul u- 
nui butoiu de vin, pe care ar trebui să-l vând adică să-l 
consum, pentru a mă folosi de el. 

Uzuifruct poate să aibă cinevă asupra unui singur lucru 


www.dacoromanica.ro 


432 ALBINA 


al altuia, de pildă o casă, ori una din moşii, precum poate 
să aibă uzufructul întregei averi a persoanei aceleia. 

Uzutructul se poate statornici prin contract, după regulele 
pe care le vom arătă la timp. Se mai poate statornici prin 
testament, despre care iarăşi avem să vorbim ; prin preserip- 
ție, despre care am vorbit, şi prin /ege. Uzufructul statorni- 
cit prin lege se numeşte uzufructul legal, precum este uzu- 
fructul pe care-l au pârinţii asupra bunurilor copiilor lor 
cari nu au încă vârsta de douăzeci de ani deplini. AR 

Inainte de a intră în posesiunea uzufructului, uzufructuarul 
trebue să facă mai întâiu un inventar în care să se treacă 
lucrurile mişcătoare şi să se arate in ce stare se află nemişcă- 
toarele, şi pa lângă a_easta să dea cauțiune, adică chezașie, 
că se va folosi de lucru ca unbun proprietar. De cauţiune 
sunt scutiţi părinţii cari au uzutructul legal, şi acei uzufrue- 
tuari pe eari-i scutesc persoanele acele care le constitue uzu- 
fructul. 

Uzufructuarul are dreptul de a întrebuinţă lucrul dattin 
uzufruct şi de a-i luă fructele. pr 

Fructele acestea poate să le perceapă, cum zice legea, el 
însuşi în natură ; de soiul acestora sunt productele pământu- 
lui: cereale, fân, fructele pomilor, etc., şi productele anima- 
lelor: lână, ouă, lapte. viței, ete. Uzufructuarul mai poate per- 
cepe fructele şi altfel, dând de pildă moşia în arendă şi înca- 
sând venitul în bani. Venitul în bani se zice fructe civile, 
iar fructele care se culeg în natură se numesc fructe nata- 
rale. 

Copacii sunt socotiți drept capital, nu drept fructe. Cu 
toate acestea în privinţa lor sunt prevăzute anumite regule. 

Dacă uzufructul cuprinde păduri pe care proprietarul lor 
hotăriîse să le taie la timpuri hotărite (periodic), uzufructua- 
rul este dator să păstreze ordinea şi cătăţinea tăerei după 
regulele statornicite de proprietar, sau după cum este obi- 
ceiul locului, fâră să poată pretinde vre-o despăgubire nici 
uzfructuarul, nici moştenitorii lui, pentru părţile lăsate netă- 
iate în timpul uzufructului sâu. De asemenea uzufructuarul se 
bucură de părţile de pădure care au fost puse în tăiere, 
precum şi de copacii care de obiceiu se scot de pe moşie 
pentru diferite trebuinţi. Altfel uzufructuarul nu se poate a- 
tinge de arborii inalţi. Dacă este obligat să facă reparaţii, 
pentru care ar aveă nevoie de lemne, atunci poate lua co- 
pacii desrădâcinaţi sau rupţi de vânturi; va putea între- 
buinţă chiar şi copaci buni, daca va constată în fiinţa pro- 
prietarului această trebuinţă. 

Uzulfructuarul poate lua din păduri araci pentru vii. Pomii 
roditori care se usucă sau se rup de vânt, sunt ai uzufrue- 
tuarului, care e obligat să-i înlocuească prin alţii. 

Uzufructuarul are dreptul să arendeze altuia drepturile 
sale asupra fructelor, şi să se folosească întocmai ca proprie- 

tarul de toate drepturile de care şi acesta s'ar puteă folosi 
fără însă a puteă înstrăină nimic din lucrurile supuse uzu- 
fructului. 

Uzuifructuarul are şi datorii care se pot cuprinde în două 
regule: 1) să se folosească de lucru ca un bun proprietar; 
>) să nu se abată dela modul de folosinţă al proprietarului 
de mai înainte. 

Ca bun proprietar, trebue să nu vateme lucrul dat în uzu- 
fruct, să înlocuească arborii distruși, viţele de vie pierite, 
să facă locuinţelor reparaţiile trebuitoare şi să privigheze 
ca să nu prescrie cinevă vre un lucru. 

Să nu se abată dela modul de folosinţă al proprietarului 
de mai înainte, însemnează de pildă să nu facă magazie de 
cereale din casele de locuinţă, să nu prefacă fânaţul în loc 
de arătură, să nu taie pădurile de care nu se atinge proprie- 
tarul, etc. 

Uzufructuarul plăteşte toate dările impuse asupra lucrului 
dat lui în uzutruct, şi face reparaţiile trebuincioase pentru 
întreţinerea imobilelor. 

Dacă are cinevă dreptul de uzufruet asupra unui animal, 
şi acest animal va peri fără vina uzufructuarului,el nu este 
dator să dea proprietarului alt animal în loc nici să-i plătească 
preţul. Dacă are uzufructul unei turme, şi dacă din întâm- 
plare ori din pricină de boală, turma va peri cu totul, fără 
ca să aibă uzufructuarul nici o vină de aceasta, acesta este 
ținut să doa seama numai de peile animalelor. Dacă turma, 
nu va peri cu totul, uzufructuarul este dator a înlocui nu- 
mărul vitelor pierdute, prin vitele ce dă prăsilă. 

In timpul cât uzufructuarul se foloseşte de lucru, nudul 
proprietar îşi păstrează toate drepturile pe care le are un 
proprietar asupra bunului său. Poate să-şi vândă proprie- 
tatea, poate s'o ipoteceze, dacă este un imobil, creditorii pot 
să scoată bunul în vânzare, dar şi cumpărătorul de bună 
voie şi adjudecătorul, adică acela care cumpără la licitaţie, 
vor aveă folosința bunului după stingerea uzufructului. 

Și cum se stinge uzufructul? 

Cinevă poate să aibă uzufructul pe toată viaţa, sau numai 
pe un număr de ani. Dacă anii se împlinesc sau dacă moare 
uzufructuarul, se stinge şi uzufructul, şi nudul proprietar 
are folosința bunului său. Dacă piere lucrul, se stinge 
şi uzufructul. De pildă arde cevă ori se sting de boală: oile 
din turmă. Cinevă poate să se lepede de uzufruct, adică să 
renunţe la el. Dacă timp de treizeci de ani uzufructuarul se 
va folosi de drepturile sale de uzufruct, îşi pierde dreptul. 

De asemenea îl pierde dacă un altul l-a dobândit prin u- 
zucapiune, despre care am vorbit. In stârşit, dacă uzufruc- 
tuarul abuzează de lucru! ce-l are în uzufruct, aducându-i stri- 
căciuni sau lăsându-l să se ruineze din lipsă de întreţinere, 
poate să piarză uzulructul, prin judecată. 

Un drept mai restrâns decât uzufructuarul au, asupra lu- 
cerurilor, persoanele care au dreptul de uzaj sau întrebuin- 
țare şi dreptul de locuință sau abilațiune. 

UVzajul este un uzufruct mărginit numai de trebuinţele u 
zuarului. De pildă: am dreptul dea scoate lut dintr'un pă- 
mânt pentru trebuinţele de olar, dar nu pot să trec altuia 
acest drept, precum ar puteă face un uzufructuar. 

Cel care are dreptul de locuinţă sau de abitaţiune într'o 
casă, poate să stee în acea casă cu familia lui, dar nu poate să în- 
chirieze casa nici să puie pe altul să locuească în locul său. 

Celelalte reguli privitoare la uzutfruct se aplică de aseme- 
nea la uzaj și la dreptul de locuinţă. 

Artur Gorovei. 


Congresul în potriva băuturilor spirtoase în Petersburg. 


La Petersburg sa ţinut zilele astea un congres, la 
care au luat parte trimişi din toată Rusia. 

Tolstoi a trimis o scrisoare prin care arată că batrâ- 
neţele și boala îl impiedecă de -a veni să ia parte la 
această .întrunire, precum i-ar fi fost dorința. Arată 
inse că, după el, bâuturile îmbătătoare fac reu nu numai 
trupului, dar și sufletului. Se plânge ca lipsa de cre- 
dinţă a făcut să caza oamenii pân la atâta jertfe ale 
acestei otrăvi, ucigătoare de trup și de suflet. 

Președintele a amintit părerea celui mai mare bărbat 
politic al Angliei, Gladstone, care a zis că foametea, 
războaele și molimele la un loc nu fac atâta reu ome- 
nirei ca băuturile îmbătătoare. S'au dat și dovezi că în 
Rusia beţia e foarte întinsă. Beau de se îmbată chiar și stu- 
denţii de pe la Universităţi și alte școale inalte (80--90°/,). 
Beţia aprins rădăcini până și în copiii de ţăran (de la 6—13 
ani): 15%, dintre băeți și 3%, dintre fete! 

D-rul Zelencof și d-rul Sanin, care erà trimisul Mini- 
sterului de războiu, sunt de părere ca alt leac impotriva 
relelor băuturilor spirtoase, în afară de infrânarea de- 
săvârșită, nu este cu putință. Zelencof e mâhnit că 
măsura aceasta nu se poate luă din pricina interesului 
celui mare bănesc al statului şial celor cari au băgat 
bani în fabrici. Sanin zice că in zădar am îndemna la 
cumpătare, când cercetarile oamenilor celor mai cu price- 
pere în astfel de lucruri, au arâtat că nu e chip să spui 
care e câtimea ce cutare sau cutare ins ar puteă bea fără 
primejdie. Cei cari pot bea fără a vadi vre-o strică- 
ciune dau pilda cea mai rea și mai primejdioasă, ca 

unii ce momesc şi pe alții să -i urmeze facând ca ei. Numărul 
inșilor cari au moştenit nervi zdruncinaţi și deci au 
plecare și plăcere către băuturile ameţitoare e din 
nefericire foarte mare. 

Profesorul Nijegorodzef întreabă dacă adunarea ` e 
gata a se rosti pentru înfrânarea desăvârșită. 

Episcopul Mitrofan e de această părere şi arată cre- 
dinţa nestrămutată că poporul rusesc va avea tăria 
sufleteasca de a se lăsă cu totul de băuturile îmbătatoare. 

S'a votat deci Intocmai cum a cerut episcopul. 

Seara au vorbit Borodin, Kotelnicof și Koppe în 
potriva monopolului, învinuindu-l că'n loc de-a micşoră, 
a sporit beţia. Vânzaătorii au interes să desfacă mult, 
căci au zeciueala. Cu cât sunt mai multe crâșme, cu 
atâta şi prilejul de beţie e mai mare șin Rusia s'au 
înmulțit crâșmele de pe urma monopolului 

Kotelnicof arată că, decând cu monopolul, se bea mai 
mult spirt, socotit pe capul de locuitor, de cât inainte; 
iar negoțul pe supt mână, cu băuturi de astea, a sporit 
și el, căci dă câștig mare. 

Koppe da un sfat mucalit, dar de care n'a ris nimeni. 
El zice că, de vreme ce rachiul cu 40%, spirt şi 60%, 
apă e vătămator, să se pună din ce în ce mai puţin 
spirt în el, dar să se vânză tot cu prețul de azi, chiar 
când o ajunge să fie apă goală. 

DE D-r Lux. 
COPIII FRANCEZILOR. 


Auzim de multe ori zicându-se că în Franţa nașterile se împu- 
ținează și de aceea numărul locuitorilor crește foarte încet. 

lată o socoteală a copiilor făcută în anul 1902: 

Din 10.845.247 familii, se numără: 

1.845.247 fără copii, 
2.638.752 cu un singur copil, 
2.379.259 cu 2 copii, 
1.593.387 cu 3 copii, 
984.162 cu 4 copii, 
584.582 cu 5 copii, 
331.640 cu 6 copii, 
289.771 cu 7 copii sau mai mulţi. 

Dela 1850 până la 1902 populaţia Franţei a crescut cu 3.500.000 
locuitori, pe când în Rusia s'a ridicat cu 62.000.000, în Germania 
cu 20.000.000, în Austro-Ungaria cu 14.000.000, în Italia cu 8.000.000. 

După socoteala aceasta, dacă lucrurile merg tot astfel, peste 
50 de ani Franţa va aveă 42 milioane locuitori, iar Germania 90 
de milioane. 

Au drept Francezii să fie îngrijaţi! 


www,.dacoromanica.ro 


speră mia 


Biserica curţii din Doiceşti (jud. Dâmboviţa). 


(După „Buletinul Comisiunii Monumentelor Istorice“). 

Rulnile împrejmuirii Curtii din Doiceşti. 
(După „Buletinul, (Comisiunii Monumentelorțiistorica" 

Izvor de fericire. 


(Urmare (1). 


Aşa e când copilul e sănătos, curat şi regulat în toate ale 
lui. Nici nu simţi când creşte, nici nu te supără din cale afară, 
nici nu te ostenește şi nu te asurzeşte cu ţipetele lui. Țipă el, 
nu-i vorbă, că alta nu ştie să facă, şi n'are graiu să ceară ce-i 
trebue. Dar copilul care ţipă peste măsură, să ştiţi că ori e 
bolnav ori e rău îngrijit. 

La Bujor în casă însă, măcar că eră copil mic, ţi-eră drag să 
intri. 

Dimineaţa totdeauna ferestrele se deschideau și lăsau să intre 
în casă câldura şi lumina cea sănătoasă a soarelui cu mireazma 
şi răcoarea din grădină. Peste tot se scutură și toate lucrurile 
par'că străluceau apoi de curăţenie. Nici un miros urât nu te 
supără, căci casa, lucrul, omul, copilul cât de mic, dacă e curat, 
m'are nici un miros. 

După ce se isprăveă de scuturat, porneà fiecare în altă parte: 
Stefan la câmp vara, iarna la meșteşug; Mărioara, la alte tre- 
buri... iar copilul gângurea frumos în pat şi se jucă cu mânu- 
tele în sus, pe care le tot purtà fără socoteală în toate părțile, 
căci nu le cunoştea că sunt ale lui... 


* * 
+ 

Câte-odată veneà câte o vecină cu lucrul şi se puneau la 
taifas, ba de una, ba de alta şi..... tot la copil venea vorba. 
Mult se minună ce frumos creştea băeatul şi ce liniştit eră. 

— Ai mei, zicea vecina, răcneau într'una de credeai că-i în- 
țapă ceva. Poate că unde erau'strânși cu faşa. Uite al tău, cum 
tot dă din mânuțe şi din picioruţe. N'aşi fi crezut niciodată, 
să-mi fi spus cineva, că se poate creşte şi așă un copil. Da 
acum văd cu ochii că e mai bine aşă şi tare trebue să-i mai 
placă lui, de e aşa vesel. Nici noaptea nu-l! înfeşi? 

— Dar n'am în toată casa nici o fuşi răspunse Mărioara. 

— Mare minune!.. Am să spun şi nepoatei mele—ştii care 
s'a măritat în câşlegile de iarnă să vio să-ţi vadă băeatul. S'0o 
înveţi şi pe ea că are să aibă nevoe doar. 

— Cu dragă inimă, mătuşe. 

— la, şi Zamfira aceea... de şi-ar vâri minţile în cap că mâni- 
poimâini are să aibă şi ea unul—ştii că sa măritat—şi .. fe- 
rească Sfântul !.. a găsi-o ceasul la crâşmă, că numai acolo îşi 
face viaţa. A găsit unul caşi dânsa, şi nu se mai alege nimic 
bun de si. 

— De-ar fi dat peste un om aşezat poate se cuminței şi ea 
pe lângă el, răspunse Mărioara. 

— Ei... drăguță... dar şi ea... dacă ar fi mai altfel, dacă 


(1) Vezi No. 10, 11, 12—13, 14—15. 

şi-ar deschide ochii şiar vedeà ce-o aşteaptă, ar puteà să-l 
strângă pe el de pe drumuri şi să-l îndemne la lucru de ispravă. 
Că... și femeea... când vreă, mult bine poate face. 

— Aşa-i, mătușă. Dar e de tot singură. N'are mamă ori soră 
s'o sfătuească. .. 

— Da ascultă ea de cineva?! De unăzi m'am dus la dugheana 
(prăvălie) să mi cumpăr sopon. Alături în crâşmă eră gălăgie 
urâtă de chiote şi răcnete sălbatece, de credeai că-i în iad. Pe 
ușa deschisă veneă o duhoare acră amestecată cu fum de tutun, 
de te păleà ameţeală. De-o dată mi-se păru că aud glasul Zam- 
firei. O cunosc de mică... biata ei mamă erâ vecină cu noi şi 
o trimeteă adeseă la joacă cu copiii noştri. Mai mult pentru ea 
m'am ivit în ușă, să văd. Dar m'a trăsnit în cap năduşala o- 
trăvitoare de acolo. Nici nu-mi puteam trage sufletul. Toți erau 
îmbujoraţi şi asudaţi pe faţă, cu ochii ca de sticlă şi privirea 
rătăcită şi sălbatecă, cu gura întinsă până la urechi de un râs 
îngrozitor de fioros. Ce eră?.. Nenv.rocita de Zamiira lunecase 
de pe laviţă sub masa aceea şi zăcea în murdăria băuturei lor. 
Bărbatul ei horăeă pe o altă laviţă, mort—beat. lar ceilalţi când 
au văzuteo acolo, c împingeau cu picioarele care de care din 
toate părţile: 

— la, să te ridic eu, Zamfiriţă... și paav!—un călcâiu în 
capul ei..... 

— Da ce, nu te poţi sculà? Să te ajut eu... şi buf! alt picior 
în spate .. 

Mi se păreă că se învârteşte tot cu mine, de groaza celor 
ce vedeam. Mi se părea că mă aflu între lupi ori între urşi... 
că aceia nu mai semănă nici unul a făptură de om... Dar cum 
am făcut nu ştiu, fără să-mi dau seama că mi-ar putea face ei 
ceva, m'am repezit și am tras-o pe Zamfira de-o mână, so ri- 
dic de acolo.....: „Hai drăguță, dincolo, să-ţi spun ceva“..... 
Aşa !,. ţi-ai găsit!.. A început să mă înjure, şi să strige că 
ce am eu cu ea? Ce treabă am eu?! Și nici ca vrut să se 
urnească de aculo... 

Mam întors iar în dugheană şi i-am spus negustorului că e 
pătat s'o lase acolo... „Da ce să mă amestec eu în cheful lor?! 
Dacă aşa le place! Lasă-i să petreacă.....“ Așa mi-a răspuns 
negustorul... 

Ce-i păsă lui de murdăria şi glodul în care zăceau cei din 
crâșşmă ? Ce-i păsă lui de otrava ce le furnică prin vine şi le 
învenină trupul şi le 'nebuneă mintea... şi-i făceă mai greţoşi 
decât porcii din coteţ?! 

Lui, nu-i eră milă de atâtea suflete ce se prăpădeau... de 
atâtea brațe de muncă ce se uscau... de atâtea inimi ce se săl- 
băticeau şi se impetreau... 

Pentru el nu eră decât un singur gând: cât mai mulţi go- 
logani în tejghea!.... Şi sunau gologanii mereu, că de ce se 
aineţean, de ce nu mai ştiau ce fac cu părăluţele albe și mun- 

cite atâta vreme... Punga rămâneă deschisă şi se golea... tej- 
gheaua se umpleă mereu..... 

Mărioara eră mâhnită de cele ce auzeă despre Zamfira. Nu-i 
vorbă, că-i pusese ea mult venin la inimă... dar Mărioara nu 
eră răzbunătoare nici cânoasă la suflet. Işi aduceă aminte ce 
bine eră în vremea când erau ca surori... cum se sprijineau 
una pe alta la nevoe... şi se sfătuiau şi se luau cu prietenia 


Acum însă, își treceă zilele în iubirea pentru Fănică şi Tică 
al ei şi eră fericită. Când se gândea la Zamfira, un nour de 
tristeţă încreţea fruntea ei senină. Simţeă că dacă ar fi avut-o 
veşnic prietenă, ar fi fost şi mai bine..... şi nici Zamfira n’a- 
jungeă ce-a ajuns. Dar mult n'aveă ea vreme să se înduioşeze 
asupra părerilor ei de rău, că o aşteptau mulţime mare de 
treburi. Nu cine ştie ce afaceri grozave, dar ştii, mărunte... şi 
multe... nu se mai sfârşiau. Toate îi plăcea ei să meargă strună, 
dar îngrijirea copilului eră mai presus de orice. Aşa şi le re- 
gulase ea însă, că-i rămâneă vreme şi pentru celelalte. 

Dimineaţa, cum se sculă, cea întâi pe Costică îl schimbă; apoi 
se aşeză pe un scaun şi-l alăptă. Soarele lumină cu putere şi 
umpleă casa cu veselia lui. Mărioara curat îmbrăcată, frumos 
pieptănată priveă cu ochii ei blânzi la copilaş, ce voiă par'că 
să soarbă dintr'o dată dulceaţa hranei lui. Din când în când 
se lăsă de supt, țineă strâns cu mânuţa sânul plin al mamei 
şi căută cu drag drept în ochii ei, să-i mulțumească parcă prin 
zâmbetul lui îngeresc pentru toată puterea și viaţa ce-i dădea 
eat. Acum eră vreme de iarnă şi Ştefan stăteă acasă la 
lucru. Dimineaţa mai totdeauna, după ce-i aduceă Mărioarei ce-i 
trebuiă la gospodărie, veneă şi privea pe craiul lor cum stă la 
masă. Une-ori îl necăjeă... şi se jucă cu el, îi trăgeă țâţa din 
gură zicându-i: 

— Da, mai lasă... bre omule... că eşti flăcău mare... Nu ţi-i 
ruşine să papi tu ţâţă?! 

El parcă înțelegea... lăsă... nu se supără şi gângureă vorbea 
înţelese numai de mama şi tata lui, apoi râdeă la ai şi se re- 
pezeă iar... să tragă încă cu mai multă putere. 


(Va urmă). Maria Beiu-Palade. 


Cum se cunoaşte un cal orb. 


Adesea ori necunoscătorii se pot înşelă cumpărând câie un cal 
care nu mai vede de loc, cu toate că lumina ochilor este curată 
şi exteriorul nu prezintă nici o boală, care să dea de bănuit. 
Ca să putem şti că calu) nu vede se recomandă a face mai mul- 
te semne cumâna înaintea ochilor calului ca şi cum am voi 
să-l speriăm. Un cal care nu vede se înţelege, că nu se va speria. 
Afară de aceasta ne putem uită şi la urechi, carela un cal orb 
se mişcă neîncetat, spre a preveni toate mişcările din jurul 


lui, aşa că vede cu urechile, cum se zice în popor. 
(«Veterinarul>) 

LITURGIA CORURILOR SĂTEŞTI 


Muzica de: G. POPESCU-BRĂNEŞTI 


Siinte Dumnezeule. 

pre —— noi Pu — te -ri — lor! 


(Se repetă iar acest imn, însă in mod mai rar, și cu mai multă vigoare). 


Aliluia 

EN S ETEN Marte z= ag SL md leat 475) 
EEE FE EEE 
3 Ea = < E e i IP ===, 
EE == = P Ea === SSE 
i li-lu — i — ia, A-li-lu —— i a ia, 
Ceva mai rar 
i pan OS Sia Sa — 
“ =: Si E aa a, | ez: = a] 
E ze ARE pă i a AZ ZI ZE 
Po 1/7 or! g: — $: 
ia : TENES Hi 
A ——— T a, E ha 
Mărire 
(După cgtirea Sf. a igi 


Maestos 


H E IE CANE R N în Azi SRR 

E FORES) VIE = age: A era a ra 

| = pda 2 SE SN zi sa A 
mit e TRE MNA Papa | PP d 


Mă — ri-rei-e, Doa-mne,mă - ri-re ţi ——— e. 


Imnul Heruvimic. 


Foarte rar și liniștit 


i ———!l D, | 
EEE = EER 


tai - nă, cu | tai - nă, 


TE == EE Ti TE] = >= 


— B 
. . + o 
F ru — vimi Cu tai - nă, cu tai - nă, in — chi » 


www.dacoromanica.To 


ALBINA 443 


De vi - a tre- imi Càn - 


Cava mai reţinut 

Ca cei ce pre Impăratul. 

In mod triumfal 

RER e: HANS É 

Pap e Aaa 

SE Te = EEE SE 5 Ei 
F j 


I A 
ei ce pre Im-pă-ra-tul u-tu-ror vo-im să-L pri- 


EEE EEE EEE ese: 


444 ALBINA 


_N r DRT 


n L a a l Ta PE Ea E a a Ao 
J T o-na TERNS f 
e 
> A Me ele = = 
# . zi i 4 si en E a ZA 
EI a IO E er p E E OS EI “ŢI 
al s . Du apee — ——— M 
| | P s P) | "e 
ce — te-le| in- ge - rești. Aliluia, aliluia, | a - li - lu-i — ia. 
--# "eE e mM den mn Ă 
== = E: SI A a 
d z E] J —— —— m bi = A a P] y 
A se rārì din ce in ce 
SE SES A e aa Ir 
E E E 
z PEPI ea 
Aliluia, aliluia, a - li - lu-i - ia 
ER a S A 
mm. — = = n =m s-au 


BANANELE 


Botanicul englez Clarke Nuttal scrie: Bananul e mult mai 
rodnie decât grâul şi cartoful. Dă roadă de 133 de ori cat grâul 
şi de 44 de ori cât cartoful. Adică o întindere semănată cu grâu 
sau cu cartofi va că de 155 sau de 44 de ori mai puține eâiitare- 
metric (de câte 100 de klgr.) decât dacă am fi pus pe ea banani. Și 
munca nu cere atâta. 

Nuttal mai spune că bananele sunt şi mult mai hrănitoare decât 
grâul sau cartofii. Se poate găti într'o mulţime de feluri. Crudă, 
e cel mai bun şi mai gustos dintre fructe. Miezul tăiat în patru, 
zăhărât şi prăjit în unt dă prăjitura cea mai bună. 

Vlăstarele tinere sunt zarzavat de mâna'ntâia, tot aşă fruc- 
tele necoapte, încă verzi adică. 

Măduva trunchiului e foarte hrănitoare şi cuprinde multă sero- 
beală. Bananele uscate şi râşnite dau făină din care se face 
pâine, care nu lasă nemic de dorit. 

Magiunul de banane e tot ce poate fi mai gustos. Din zeama 
lor se poate face şi-o băutură. Din fibre se pot face funii şi 
sfoară. Poate sar puteă ţese şi pânză. Din zeamă s'ar putea 
face cerneală şi vacs, căci are tanin. Din flori picură un fel de 
ceară, care şi-ar puteă iarăşi găsl întrebuințare. 

Biserica Curţii din Doiceştie 

FABULE ILUSTRATE 


Asinul şi hoţii 
de 
G. Asachi. 


Pentru asinul furat Este asin câte odată, 

Se băteau doi hoţi odată: O moşie'n judecată. 

Unul vrea să-l aibă argat, Pentru cari doi mazili 

Altul vra să-l vâază'ndată. Se sfădese pe la movili, 

Dar când între ei se cearlă, Când acela ce-i împacă, 

Cum pe asin să-l împartă, Mâncând pea lor cheltueală, 
Vine-al treilea tâlhar la moşia'n socoteală, 

Şi le fură pe măgar. Şi le lasă punga seacă. 

Cronica agricolă, economică și comercială, 


In ziua de 1 Septemvrie s'a deschis de către d-l Sp. Ha- 
ret, ministrul Instrucţiunei publice şi al cultelor, expoziţiu- 
nea şcoalelor inferioare de agricultură şi de meserii, în Par- 
cul Carol I dela Filaret; iar la 1 Octomvrie această expo- 
ziţiune a fost închisă. Se ştie că aceste şcoli depind de mi- 
nisterul iustrucţiunii publice, care a căutat totdeana a În- 
mulţi pe cât posibil numărul acestor şcoli, şi pe cât per- 
mite budgetul acestui minister. 

Scopul înmulţirei acestor şcoli a fost şieste dea se lu- 
mină cât mai mult posibil copiii sătenilor în meseria lor də 
buni agricultori, iar copiii orăşenilor de buni meseriaşi, ca 
astfel banul consumatorului dat pe maşini de bucătărie, pe 
care, pe căruţe şi chiar pe trăsuri luxoase, în loc să treacă 
graniţele ţării, să rămâie în punga meseriaşilor dela sate 
şi oraşe. 

Locuitorii Bucureştilor ca şi ceidin provincie, care au vi- 
zitat expoziţia de produse agricole, ca şi produsele şcoale- 
lor de meserii au putut rămâne mai mult de cât mulţumiţi 
de ceeace au văzut că pot să producă şcoalele noastre infe- 
rioare de agricultură şi meserii. Vizitatorii, prin propriul lor 
ochiu, au putut să-şi deă bine socoteală că cheltuielele ce 
statul face cu aceste şcoli, sunt mai mult satisfăcătoare în 
raport cu prodnsele acestor şcoli. 

Banul ţărei cheltuit pentru astfel de şcoli, nu poate să fie 
decât roditor, când se cheltuește pe instrucţiunea elevilor 
acestor şcoli, din a căror braţe vânjoase, an văzut ia expo- 
ziţiune atâtea lucruri frumoase în cât multora din vizitatori 
nu le veneă a crede că astfel de lucruri sunt lucrate de 
copiii sătenilor şi ai orăşenilor din ţara noastră. 

D-l ministru Sp. Haret, a avut o bună idee când a luat 
hotărîrea de a se face o expoziţiune de produsele acestor 
şcoli, ca publicul vizitator să vadă mai bine pe ce se chel- 
tueşte banul ţării. 

Dacă, pe lângă produsele acestor şcoli, ar fi luat parte şi 
unele din școalele rurale. ca şi unii din sătenii noştri agri- 
cultori, expoziţiunea ar fi fost mult mai minunată, căci în 
acest caz s'ar fi putut mai bine deosebi, întru cât produ- 

sele unora se deosebesc de ale altora unde ştiinţa agricolă 
ca şi buna practică lipsesc cu totul şi unde o bună cul- 
tură îngrijită dă şi rezultate mai satisfăcătoare, în raport cu 
o cultură lăsată la voia întâmplării. 


Starea timpului și a recoltelor (în decursul anului 1909). 


Cu sfârşitul lunei lui Decemvrie se duce încă un an din 
viaţa noastră economică şi socială. Noi vom rezumă efec- 
tele bune și yele ale anului 1909, numai din punct de ve- 
ddre al producţiunii agricole. Deşi în toamna anului 1908, 
s'au făcut semănături pe o suprafaţă destul de mare, pentru 
că grâul a fost semănat pe o suprafaţă destul de mare, care 
a fost acoperită cu puţină zăpadă; dar în decursul lunei 
Ianuarie 1909 timpul a fost călduros, zăpada s'a topit în 
cele mai multe părţi ale ţării, în cât semănăturile au rămas 
expuse la un frig destul de mare. 

In primele zile ale lunei lui Fevruarie cade multă zăpad: 
mai cu seamă în Moldova, în urma acestei zapezi am avut 
un frig destul de mare până pe la 14 Fevruarie când tim- 
pul începe a se încălzi şi zăpada a se topi prea repede în 
cât pământul n'a putut să profite de această apă în măsura 
cerută de semănături. 

Intru cât semănăturile au putut să sufere atât din cauza 
frigului şi lipsei de zăpadă ale lunei lanuarie, ca şi din cauza 
topirei zăpezii şi a ploilor din luna lui Fevruarie, s'a putut 
constată acest adevăr în prima lună de primăvară, când s'a 
văzut că semănăturile de toamnă lasă mult de dorit. La a- 
cest rău se mai adaogă şi bruma şi zăpada ce a căzut în 
zilele de 24—27 Aprilie, care a adus mult rău pomilor şi 
viilor în unele localităţi ale ţării. Din cauza timpului ne- 
potrivit din luna Martie şi Aprilie semănăturile au rămas 
mici, iar cele de primăvară au întârziat. Astfel recolta aces- 
tor semănături n'a putut fi în raport cu întinderea semă- 
năturilor făcute în toamna anului 1908. In cât priveşte semă- 
nătura de porumb, din cauza lunilor secetoase de vară, re- 
colta a fost foarte slabă, nutreţul pentru vite de asemenea 
s'a făcut puţin. 

Timpul călduros şi secetos, care în unele părţi ale ţării 
a început chiar de pe la 20 Iunie, au înlesnit ca secera- 
tul ca şi treeratul cerealelor să se facă în cele mai bune 
condițiuni, dar porumbul a suferit mult, şi a avut recolta slabă. 
In schimb, timpul frumos şi călduros din lunile Septemvrie 
şi Octomvrie, a înlesnit facerea semănăturilor de toamnă. 
Aşà că acest an care ne părăseşte lasă ca moştenire celui în 
care intrăm multe semănături în bună stare de creştere; 
deoarece toate semănăturile pentru toamnă până la acea- 
stă dată nu lasă nimic de dorit. 

Decemvrie timpul a fost mai mult călduros și uscat de 

cât umed şi friguros. Deci un timp cum nu se poate mai bun 
pentru semănăturile de toamnă 

Agricultorii noştri se tem că acest timp prea cald la data 
la care ne găsim în această lună, va înlesni mai mult apa- 
1iția viermilor, care sa ivit încă de toamnă în unele semă- 
nături făcute în mirişte. Mai întâiu iarna n'a trecut, afară 
de aceea frigul din luna Noemvrie, ca şi timpul ploios din 
urmă a trebuit să prăpădească toţi viermii unde apăru- 
seră. Ar fi mai bine ca agricultorii noştrii să nu mai se- 
mene grâu în mirişti, ci în alte locuri anume pregătite ca 
să poată să scape de acești viermi. 


Târgurile noastre. 


Se ştie că în tot decursul anului afacerile cu cereale ca 
şi preţurile în târgurile noastre a fost destul de bune în 
raport cu calitatea şi cătăţimea produselor noastre agricole. 


Iată în rezumat prețul mijlociu cu care s'au vândut produ- 
sele noastre agricole în decursul acestui an (1909), în tår- 
gul din Brăila ca şi în alte târguri. 


Grâul suta de kl. s'a vândut cu. . . . . . . . 17—23 l 
Porum AS, T P OnT T, t a Pri0 Al 
Cincuantinul..... ÎN at ete R aa a 
Secara "CN. T ATAA SETAE ee 9 ali 
(Ovăzul r a r a 0 E eu ij. 
Orzul Pie e ip So UES 
Orzoalca E a [ra E 
Meiul ... pile: Sa Mie mele ei ete A ea ee ile Bai 
Mazăreate te e e e si Loma 
Fasolea . .. Ae copeici mp moara d oa ANI e hal 
Rapiţa sălbatică botia | ame aie o cai eta cat ct 0 d 
Rapiţa Coltza . . . vie Bag, crime cara e Met ae i gl la 
Seminţe dei cânepă ei aia beti oa ai pir e me D293], 
Seminţe de in... . v A A 271. 
La dr din MEA A 
piei a se ve ADI, m ae nt e iii a E 
Porn DA PRE e ore e ca Ec. Lo i Rt. 102153) 
Orzul . 87 Te SER a Doi 
Ovazul aaa N Mă EI e e e a a am LO pl. 

La târgurile străine. 


Afacerile cu cereale cași preţurile în decursul anului au 
fost destul de satisfăcătoare în raport cu producţiunea agri- 
colă, care şi în alte ţări a fost superioară celei din anul 
trecut, ca şi în ţara nostră. 

Intru cât priveşte starea semănăturilor de toamnă, în unele 
ţări lasă de dorit şi mai cu seamă în Rusia, în unele loca- 

lităţi din cauza secetei; iar în altele din cauza viermilor 
semănăturile de grâu lasă mult de dorit. Acelaş lucru se 
vede şi în Ungaria în unele localităţi. In Statele Unite ame- 
icane, semănăturile de toamnă sunt frumoase; în Argentina 
unde a început dejă treeratul în totalitate, grâul ca şi preţul 
lasă mult de dorit, în raport cu recolta făcută din anul trecut. 

La târgul din Paris, grâul s'a vândut cu 22—23 lei şi 75 
ct, secara cu 16 lei, orzul 16—18 lei, ovăzul indigen cu 18—19 

i şi 50 ct, făina cu 31—34 lei şi porumbul cu 18—19 lei. 

In alte târguri franceze, grâul s'a vândut cu 22—23 lei; 
secara cu 16 lei şi 50 ct.; orzul cu 1? lei şi 50 ct. şi ovă- 
zul cu 18 lei şi 30 ct. 

In Germania la Berlin, grâul s'a vândut cu 28 lei și 50 
ct., secara cu 21 lei, orzul cu 23 lei şi ovăzul cu 20—21 lei; 

La Manheim; grâul s'a vândut cu 30 lei şi 10 ct., secara 
şi ovăzul cu 22 lei şi orzul cu 23 lei. 

La târgul din Londra grâul s'a vândut cu 25 lei şi 10 ct., 
secara şi orzul cu 21 lei şi ovăzul cu 14 lei. 

La Louvain (Belgia), grâul s'a vândut cu 20 lei şi 75 ct. 
secara, cu 14 lei şi 60 ct., orzul 16 lei și 60 ct. şi ovăzul cu, 
17 lei. 

La Bruxelles grâul s'a vândut cu 22 lei şi 25 ct., secara cu 
16 lei, orzul şi ovăzul cu 17 lei şi 50 ct. 

La Tunis, grâul s'a vândut cu 23 lei şi 59 ct., secara cu 
17 lei şi 75 ct., orzul cu 15 lei şi 60 ct. şi ovăzul cu 20 lei. 

La târgul din Viena, grâul s'a vândut cu 26 lei şi 50 ct., 
secara şi orzul cu 21 lei şi 50 ct. şi ovăzul cu 19 lei şi 50 ct. 

La Budapesta, grâul s'a vândut cu 28 lei, secara cu 21 lei, 
orzul cu 15 lei şi 80 ct. şi ovăzul cu 18 lei şi 15 ct, 

La Groning (Olanda), grâul s'a vândut cu 25 lei, secara 
cu 21 lei, orzul cu 15 lei şi 80 ct. şi ovăzul cu 16 lei şi 50 ct. 

La Albacete (Spania), grâul s'a vândut cu 29 lei şi 50 ct., 
secara cu 20 lei, orzul cu 17 lei şi ovăzul cu 15 lei şi 30 ct. 

La Milan (Italia), grâul s'a vândut cu 29 lei şi 50 ct. se- 
cara şi orzul cu 21 lei şi 50 ct. şi ovăzul cu 19 lei şi 80 ct. 

La Geneva (Elveţia), grâul s'a vândut cu 23 lei, secara 
şi ovăzul cu 20 lei şi 50 ct. şi orzul cu 17 lei şi 50 ct. 

La New-York (America), grâul s'a vândut cu 20 lei şi 50 
ct., secara cu 15 lei şi 75 ct., orzul cu 17 lei şi ovăzul cu 18 
lei și 25 ct; iar la Chigago, grâul s'a vândut cu 20—21 lei 
şi 89 ct, secara cu 15 lei şi 75 ct, orzul cu 17 lei şi ovă- 
zul cu 18 lei şi 25 ct. 

La târgul din Algeria şi Tunis (Africa), grâul s'a vândut cu 
24—25 lei, orzul cu 15—16 lei şi ovăzul cu 16 lei şi 55 ct. 

In toate târgurile din străinătate preţul a fost socotit pe 
suta de kgr. ca măsura cea mai bună. 


V. S. Moga. 

Pagina glumeaţă. 


O poveste chinezească. 


Povestea este chinezească, dar o pot citi şi Românii, căci pot 
învăţă lucruri bune dintr'însa. 

Bătrânul La-la aveă doi copii, doi băeţi cam de aceeaş vârstă. 
De când erau mici, aceştia nu se puteau suferi, se certau pentru 
toate nimicurile şi când unul aveă o jucărie sau altcevă, celălalt 
de necaz i-o rupeă ori i-o aruncă. 

Zadarnic corcă tatăl lor să-i împace prin sfaturi înțelepte: 
chiar în faţa lui se ocărau. 


Bar iată că bătrânul se simţi slab, prevedea că sfârşitul se 
apropie. Chemă deci pe cei doi fii şi le zise: 

— Dragii mei, văd cu durere că nici decum nu vă puteţi în- 
ţelege între voi. Mor necăjit că nu v'am văzut strângându-vă 
în braţe şi sărutându-vă ca doi fraţi buni ce sunteţi. lată ce 
am hotărît. Am construit două case mari şi frumoase, în totul 
la fel una cu alta. Să iei tu Mi-mi pe cea din dreapta şi tu Pa-pa 
pe cea din stânga..... 

Peste puţine minute îşi dete duhul. Cei doi fii, după ce în- 
gropară pe părintele lor după obiceiurile ţării, se gândiră să 
ia casele în stăpânire. 

Mi-mi ziceă în gândul lui açà: 

— Fiindcă mi-a dat mie casa din dreapta şi fratelui meu casa 
din stânga, se vede că aceea e mai bună, fiindcă pe el îl iubea 
mai mult. 

lar Pa-pa ziceă iarăş: 

— Fiindcă mi-a dat mie casa din stânga şi fratelui meu casa 
din dreapta, se vede că aceea e mai bună, fiindcă pe fratele 
mou îl iubeă tata mai mult. 

Cercetară casele. Erau la fel întru toate..... 


A 


SIS 


3 


— Se vede că mobilele sunt mai bune dincolo decât aici, 
zise fiecare. 

Şi într'o zi Mi-mi încărcă într'o căruţă toate mobilele şi plecă 
la casa fratelui său cu gând să schimbe mobila. Când ajunse 
acolo găsi casa goală... Ce erà? 

i Fratele său se vede că avusese acelaş gând şi făcuse acelaş 
lucru, numai că nu se întâlnise pe drum. Pe când Mi-mi:stă și 
se miră, vede un cârlig într'un perete. 


Trage de cârlig şi dă de o scobitură astupată de un sapac. 
Acolo eră o hârtie. 


Nerăbdător, scoase şi citi: 

„lată secretul deosebirii dintre cele două case: una este în 
„dreapta zidului de despărţire, alta în stânga. Nu mai fiţi proşti 
„ca până acum !“ 

Be păreă că vine un glas din lumea cealaltă. Curând alergă 
după fratele său pe care-l găsi în casa sa făcând aceeaz ope- 
raţie şi citind şi el o hârtie la fel găsită în peretele casei 6e- 
leilalte. 

După ce citiră împreună scrisoarea—testamentul, oare cum — 
al tatălui „lor, începură să râză şi ziseră: 


— Adevărat că am fost proşti! 
Tata ne-a iubit pe amândui deopotrivă. 


Şi îndată deteră jos zidul despărțitor şi de atunci trăesc ca 
nişte adevăraţi fraţi şi le merge foarte bine. 

VA Luc Anita EDETEN eJI 
Aşă spune povestea chinezească; aşă vă spun şi eu. 


In câte familii nu se petrec fapte ca acelea din China! Şi ce 
folosiţi ar fi frații dacă s'ar înțelege ca Mi-mi şi Pa-pa! 


Stan Păţitul, 


CONVOCARE 


In ziua de 10 Ianuarie a. c, neîntrunindu-se membrii în nu- 
mărul prevăzut de statute, se aduce la cunoştiinţa d-lor mem- 
rrii ai Societăţii culturale «Steaua» că adunarea generală 
va aveă loc Duminica viitoare 17 lanuarie, în localul Adminis- 
traţiei Domeniului Coroanei „str. Ştirbei-Vodă No. 3, la ora 5 
d. a. când se va ţine cu oricâţi membri vor fi de faţă, potrivit 
statutelor. 

Ordinea de zi va fi: 

1) Darea de seamă pe 1909. 

2) Raportul cenzorilor de verificarea gestiunei băneşti pe 1909 
şi descărcarea comitetului. 

3) Alegerea a trei membri în comitet conform art. 7 din 
statute. 

4) Alegerea a 3 cenzori pe anul 1910, conform articolului 13 
din statute. 

Modificarea articolului 15 din statute în sensul ca pe viitor 
adunarea generală să se ţină în a d'ua Duminică din luna lui 
Martie, în loc de Ianuarie, deoarece în privinţa imprimărei şi 
desfacerii publicaţiunilor societăţii s'au luat noi dispoziţiuni cari 
cer un timp mai lung pentru încheerea socotelilor. 


Comitetul. 
na DDD ae e = 

„STEAUA“ 


Societatea «Steaua» are de scop a luoră pentru 
întinderea învăţăturii în-popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri şi publicaţii imorale, sau eu tendinţe 
contrarii statului şi ideii naţionale române. 

Cotizaţia este de cel puţin doi lei pe an, iar pentru învăţători, 

reoţi rurali şi săteni, de cel puţin un leu pe an. Fie-care men: 
bru este îndatorat ca, în cel d'inrâiu an după primirea sa, Bă facă 
a se primi în Societate cel puţin alţi doi membri noi 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 

Comitetul: Președinte, loan Kalinderu, Membru al Academiei Ro- 
mâne.— Vice-preşedinte, Sava Somaănescua, mare proprietar, fost senator.— 
Administralor şi casier, Spiru C. Haret, Mimstru, profesor univer- 
sitar. — Secretar, Const. Banu, profesor secunlur, fost inspector  şco- 
dar. — Membrii: Petre Giwboviceanu, Administrator al Casei Sf- 
Biserici Autocefale Ortodoze Române, profesor la Seminarul Central 
şi director al Şc. Normale a Societăţii pentru învățătura poporului 
român; |. Dimitrescu Procopie, senator, fost Primar al Capitalei; M. 
Vlădescu, fost Ministru, profesor universitar; Cristu N. Negoescu, /ost ad- 
ministrator al Casei Şcoalelor, profesor secundar; Pompiliu Eliade, pro- 
fesor universitar.— Cenzori. Const, Alimăneşteauu, izginerde mine; Preotul 
soonon: Coust. Ionescu, profesor secunaar: Const. Alexandrescu, institutor. 


Membrii înscriși și cotizaţiuni plătite (urmare). 


N. Abramescu (Societ. Mercur, Constauţa), 2 lei; D. G. Popescu (La 
Sanatoriu Tekirghio!), 2 lei; Gr. M. Grigoriu, (Librar Constanţa), 2 lei; 
Maresi Lambiri (Constanța), 2 lei; T. Dabo, comersant (Constanţa), 2 
lei; I. Nicorescu, farmacist (Constanţa), 2 lei; Al, Bogdan Oprescu, ing. 
(Constanţa), 2 lei; Adrian Munteanu, cond. de lucrâri (Constanţa), 2 lei; 
Căpitan Farmacist Rădulescu (Constanţa), 2 lei; G. Cristescu, dir. pre- 
fecturei (Constanţa), 2 lei; M. Turbatu, şeful gării (Constanţa), 2 lei; 
Herman Vecsler (Bucureşti), 2 lei; I. Fulga, institutor (Constanţa), 2 
lei; A. Murai (antreprenor), 2 lei; I. I. Blehut (str. Rahovei 2), 2 lei; Ion 
Costacea, institutor, 2 lei; Ana G. Tănăsescu, institutoare, 2 lei; Ioan 
Titorianu, institutor, 2 lei; Anastasia Titorianu, institutoare, 2 lei; Eleo- 
nora Manole (institutoare), 2 lei; Ec. Pașa, institutoare, 2 lei; V. Porum- 
baru, direct. șe. No. 1 (Constanţa), 2 lei; Ecâterina V. Niculescu, instit. 
(Constanţa), 2 lei; Aurelia St. Iorgulescu, institutoare, 2 lei; Pol. Dem. 
Rădulescu, institutoare, 2 lei; Preotul V. Procopiescu (Islaz-Romanaţi), 
1 leu; Economu P. Procopiescu (Islaz-Romanaţi), 2 lei; Ana Procopiescu 
învăţătoare (Islaz- Romanați), 1 leu; Eiena Halmaghianu (Islaz-Romanaţi), 
1 leu; Elena Dumitrescu, învăţ. (Islaz-Romanaţi), 1 leu; Eleonora G. 


Bădălâu, învăţ, (Isiaz-Romanați), 1 leu; I. Stroescu, comersant (Islaz- 
naar LADADO D LOT ODI IET T O Ear EAE E S OIER PI 

Nestor Fiorescu, învăţ. (Islaz-Romanaţi), 2 lei; Ant. Alexandrescu, ìn- 
văţător (Islaz-Romanaţi), 1 leu; D D. Floritza (islaz-Romanaţi), 1 leu; 
1. Mărculescu (Islaz-Romanaţi), 1 leu; P. Lupescu (Islaz-Romanaţi), 1 
cu; Paraschiv M. Oancea (Islaz-Romanaţi), 1 leu; Aurelia Ciobanu (Ha- 
mamgia-Tulcea), 1 leu; Ghica Dumitru, învăţ. (Camenia-Tulcea), 1 leu; 
Teodor Coatu, învăţ. (Ceamurlia de sus), 1 leu; Elena Grecu, învăţ. (Cea- 
murlia de sus, Tulcea), 1 leu; D-ra Sabina Grecu (Tulcea), 1 leu; Va- 
sile Popovici (Beidant-Tulcea), 1 leu; Panait Nestor (Tulcea), 1 leu; D-ra 
Alice Deliu, învăţ. (Tulcea), 1 leu; Tânase Niţă, învăţ. (Constanţa), 1 leu 

Olga Ogeacov, învăţ. (Constanţa), 1 leu; Preotul N. Papadima, învăţ. 
(Constanţa), 1 leu; Manole F. Cârnu, învăţ. (Tulcea), 1 leu; N. Husă- 
rescu, învăţător (Tulcea), 1 leu; I. Dimitriu, învăţ. (Tulcea), 1 leu; N. 
C. Şerban, învăţ. (Tulcea), 1 leu; N. P. Petreanu, instit. (Constanţa), 2 
lei; Eugenia N. Petreanu, inst. (Constanţa), 2 lei; Silvia N. Papadima, 
4Tulcea), 1 leu; V. Miciora, învăţ, (Constanţa), 1 leu; $. C. Mănăilă, ìn- 
vaţător (Constanţa), 1 leu; Vasilichia Burada, învăţ. (Constanţa), 1 leu; 
Casina Chinehice, învăţ. (Constanţa), 1 leu; C. Vişinescu, învăţ. (Con- 
stanţa), 1 leu; T. Vâlceanu (Constanţa), 1 leu; Stefan Minciu (Constanţa 
1 leu; V. Orăştieanu (Constanţa), 1 leu; V. Stâniloiu, învăţ. (Constanţa) 
1 leu; Nichifor Emil (Constanţa), 1 leu; Pr. C. Jipescu (Constanţa), 1 
leu; M. Davidoglu (Constanţa), 1 leu; Pr. I. Dumitrescu (Constanţa), 1 
leu ; Gospodin Stoean (Constanţa), 1 leu; Casierul Băncii Populare (Con- 
stanța), 1 leu; Raciu Gh. Raciu (Constanţa), 1 leu; Elise Danfi Condu- 
cătoare (Constanţa), 1 leu; Srepeu Dragni Srepcu (Constanţa), 1 leu 

Deniu K. Marteft (Constanţa), 1 leu; M. Singuriadi (Constanţa), 1 leu ; 
P.. Eug. Stoica, rev. se. cl, I. (Dorohoi), 4 lei; Ur. C. Tomagiu, avocat 
(Dorohoi), 2 lei; Gh. Florescu (Dorohoi), 2 ler; Dimitrie Tomido, magi- 
strat (Dorohoi), 2 lei; Ioan Liciu (Dorohoi), 2 lei; Constantin Sachela- 
rescu. portărel (Dorohoi), 2 lei; Gh. Serban, instit. (Dorohoi), 2 lei; Al. 
N. Sandovici Pr. (Broscăuţi), 1 leu; C. Sandovici Diacon (Dorohoi), 2 
lei; Econ. Gh. Nepotescu (Dorohoi), 2 lei; Florica Bariu (Dorohoi), 4 
iei; Elena Giurgiuvaci (Molniţa), 6 lei; Ernestine I. Loha (Dorohoi), 2 
lei; Moşcu Haim Segal (Herţa), 2 lei; M. Blumenfeld (Herţa), 2 lei; H. 
Laufer (Herța), 2 lei; Ițic Cahal (Rădăuţi), 2 lei; A. H. Heaber (Herța), 
2 lei ; Vasile Măcărescu Preot (Zvoreştea-Dorohoi), 1 leu; Dimitrie Tomşu 
(Dorohoi), 1 leu; Gh. Th. Cărăuşu Preot (Dorohoi), 1 leu; Teodor Tudor 
(Dorohoi), 1 leu; Const. I. Bahcescu (Dorohoi), 1 leu; Sova C. Bator (Do- 
rohoi, 1 leu ; A. Manoliu-Teticanu (Dorohoi), 5 lei; N. P. Ispirescu, Ad- 
tor de plasă (Dorohoi), 2 lei; D-r Tănăsescu (Zvoriştea). 1 leu; D. Po- 
mescu, înv. (Zoriștea-Vatra), 1 leu; Clara Gliickmenn (Hanţeşti), 5 lei; 
G. Măzărernu Preot (com. Hanţești), 5 lei; Alineteanu Preot (Adâncata) 
d lei; D. A. Petri (Adâncata-Mitoc). 1 leu ; 


Numărul membrilor înscrişi în cursul anului 1909 este de 1.100, iar 
veniturile societăţii, tot în acest timp, sunt de 8.400 lei. 


(Va urmă în numărul viitor). 

„VICTORIA“ 


Societate anonimă de asigurări generale și reasigurări 
IN BUCUREŞTI 


= Direcţiunea Generală: 10, Strada Doamnei 10 — 
D—— 


CAPITAL STATUTAR LEI 5.000.000 
INTAIA EMISIUNE LEI 1.000.000 


i 


SOCIETATEA ASIGURĂ: 
a) contra pagubelor cauzate de Incendiu şi Explozie, precum şi în contra Tempestei şi Ciclonului ; 
b) asigurări asupra Vieţei şi Rentei viagere; 
c) contra pagubelor de Transport maritim, fluvial şi terestru ; 
d) contra pagubelor cauzate de Grindină la cereale și vii; 
e) contra accidentelor corporale şi a consecințelor răxpunderei civile ; 
f) contra pagubelor provenite din Mortalitatea vitelor; 
9) contra spargerii oglinzilor, geamurilor şi firmelor de cristal, etc. 


Societatea «VICTORIA» asigură în mod gratuit clădirile in construcțiune până la punerea acoperişului, far in- 
formațiuni mai detaliate a se cere Direcţiunii societăţii. 


Reprezentanţa generală—Bucureşii, str. Karagheorghevici, 3. 

Inst, de Arte Grafice „CAROL GOBL" S-r 1. St. Rusidescu. 

